**Kedves Klubosaink!**

November eleje óta ismét szüneteltetnünk kell rendezvényeinket. nagyon hiányoztak a szép koncertek, a műsorok, a gyertyagyújtások, de mindennél jobban fog hiányozni a december 30-i évbúcsúztató, amelyet 16 éve minden alkalommal megtartottunk. Mindnyájatoknak áldott új évet kívánunk, kevesebb félelemmel és szorongással. Legyünk együtt legalább lélekben! 30-án este mondjuk el valamennyien a hálaéneket, azért, hogy Isten ebben a bajban is gondot visel ránk, és mert van egy szeretetközösségünk, ha jelenleg nem is jöhetünk össze. Egy vidámabb, jobb év reményében szeretettel köszöntünk benneteket:

az OKIK klub vezetősége

A hálaének:

Hálát adok

1. Hálát adok, hogy itt az este, hálát adok e szép napon.

Hálát adok, hogy minden percem Néked adhatom.

2. Hálát, nemcsak a jó testvérért, - hálát mindenkiért adok.

Hálát adok, hogy minden sértést megbocsáthatok.

3. Hálát adok, hogy munkát küldesz, hálát adok, hogy fény ragyog.

Hálát adok, hogy lelkem fényes, és boldog vagyok.

4. Hálát adok a vidám percért, hálát, ha szomorú leszek.

Hálát adok, hogy adsz elém célt, és kezed vezet.

5. Hálát adok, hogy hallom hangod, hálát adok a jó hírért.

Hálát adok, hogy Tested adtad minden emberért.

6. Hálát adok az üdvösségért, hálát adok, hogy várni fogsz.

Hálát adok, hogy ma este még hálát adhatok.